Аблаев Ирек Йомабай улы

Аблаев Ирек Йомабай улы (; 9 май 1946 йыл—11 ғинуар 2011 йыл) — хәрби хеҙмәткәр, дәүләт эшмәкәре. Полковник. Башҡортостан Республикаһының атҡаҙанған юрисы (2001)Указ Президента РБ от 07.05.2001 N УП-197 «О присвоении почетного звания „Заслуженный юрист Республики Башкортостан“ Аблаеву И. Ю.» .

 Биографияһы 
Ирек Йомабай улы Аблаев 1946 йылдың 9 майында Башҡорт АССР-ының Ейәнсура районы Башҡорт Үргене ауылында тыуған.

Хеҙмәт юлын 1963 йылда Ейәнсура районының Яңы Себенле һигеҙ йыллыҡ мәктәбе уҡытыусыһы вазифаһында башлай.

1969 йылда Башҡорт дәүләт университетын тамамлай. Шунан һуң Ҡораллы Көстәр сафында хеҙмәт итә.

1971 йылдан — СССР һәм Рәсәй дәүләт именлеге органдары хеҙмәткәре. 

1994—1995 йылдарҙа Башҡортостан Республикаһының именлек министры урынбаҫары вазифаһында хеҙмәт итә. Полковник.

1995 йылдан Башҡортостан Республикаһы Хөкүмәте Премьер-Министры урынбаҫарыУказ Президента РБ от 08.09.1998 N УП-604 «О назначении Аблаева И. Ю. заместителем Премьер-министра Республики Башкортостан — Полномочным представителем Республики Башкортостан в городе Москве»  — Башҡортостан Республикаһының Мәскәүҙәге Тулы хоҡуҡлы вәкилеУказ Президента РБ от 07.09.1995 N УП-510 «О назначении Аблаева И. Ю. Полномочным представителем Республики Башкортостан в г. Москве» .

2001—2010 йылдарҙа — Башҡортостан Республикаһының Мәскәүҙәге Тулы хоҡуҡлы вәкиле кәңәшсеһе.

2011 йылдың 11 ғинуарында Ирек Йомабай улы Аблаев 65-се йәшендә ҡапыл вафат була. Мәскәүҙә Мосолман зыяратында ерләнгәнАблаев Ирек Юмабаевич .

 Маҡтаулы исемдәре һәм бүләктәре 
Ирек Йомабай улы Аблаев «СССР Ҡораллы Көстәренә 60 йыл», «СССР Ҡораллы Көстәренә 70 йыл», өс дәрәжә «Намыҫлы хеҙмәте өсөн» миҙалдары менән бүләкләнә, «Башҡортостан Республикаһының атҡаҙанған юрисы» тигән маҡтаулы исем бирелә. 1996 йылда Башҡортостан Республикаһының Почет грамотаһы менән бүләкләнәУказ Президента РБ от 26.04.1996 N УП-278 «О награждении Аблаева И. Ю. Почетной грамотой Республики Башкортостан» 

 Ғаиләһе 
Өйләнгән. Ғаиләлә бер ул тәрбиәләп үҫтергәндәрАблаев Ирек Юмабаевич

 Иҫкәрмәләр 

 Һылтанмалар 
 Аблаев Ирек Юмабаевич 
 Скончался бывший вице-премьер Правительства Башкирии Ирек Аблаев

Категория:Хәрби хеҙмәткәрҙәр
Категория:Башҡорт дәүләт университетын тамамлаусылар
Категория:Башҡортостандың атҡаҙанған юристары